open-index/open-wikipedia-markdown huggingface dataset:
Νύμφις

Ο **Νύμφις** (μέσα 3ου αιώνα π.Χ.) ήταν αρχαίος Έλληνας ιστορικός από την Ηράκλεια του Πόντου, γιος του επίσης ιστορικού Ξεναγόρα.

Εκτός από αξιοσημείωτος ιστορικός συγγραφέας, ο Νύμφις υπήρξε διακεκριμένη προσωπικότητα στην ιδιαίτερη πατρίδα του. Αυτό υποδεικνύει το γεγονός ότι στάλθηκε ως πρέσβυς στους Γαλάτες προκειμένου να τους εξευμενίσει, επειδή η Ηράκλεια τους είχε προσβάλει υποστηρίζοντας τον Μιθριδάτη Β΄ του Πόντου, γιο του Αριοβαρζάνη, με τον οποίο οι Γαλάτες βρίσκονταν σε πόλεμο. Καθώς ο Μιθριδάτης Β΄ διαδέχθηκε τον Αριοβαρζάνη περί το 240 π.Χ., μπορούμε να τοποθετήσουμε αυτή τη διπλωματική αποστολή σε αυτό το έτος. Ο Μέμνων αναφέρει (κεφ. 11) κάποιον Νύμφι ως έναν από τους πρόσφυγες του 281 π.Χ., όταν ο Σέλευκος Α΄ Νικάτωρ, μετά τον θάνατο του Λυσιμάχου, απείλησε την Ηράκλεια. Ωστόσο, το χρονικό διάστημα των 41 ετών ανάμεσα στα δύο προαναφερθέντα ιστορικά γεγονότα οδηγεί στο συμπέρασμα ότι ο Νύμφις αυτός ήταν διαφορετικό πρόσωπο από τον ιστορικό, ιδίως καθώς ο Μέμνων στην αναφορά της διπλωματικής αποστολής διακρίνει καθαρά τον Νύμφι με το επίθετο «ὁ ἱστορικός». Ο Νύμφις συνέγραψε τρία χαμένα σήμερα έργα που αναφέρονται στις αρχαίες πηγές, τα εξής:

* *Περὶ Ἀλεξάνδρου καὶ τῶν Διαδόχων*, σε 24 βιβλία. Αυτό το έργο τελειώνει με την αναφορά της ανόδου του Πτολεμαίου Γ΄ του Ευεργέτη στον θρόνο, το 246 π.Χ..
* *Περί Ἡερακλείας*, σε 13 βιβλία, μια ιστορία της γενέτειράς του μέχρι την αποτίναξη των τυράννων το 281 π.Χ..
* *Περίπλους Ἀσίας*

## Παραπομπές


## Πηγές
* Smith, William (επιμέλ.): Το λήμμα «Nymphiss» στο *[[Λεξικό της ελληνικής και ρωμαϊκής βιογραφίας και μυθολογίας|Dictionary of Greek and Roman Biography and Mythology]]*, Βοστώνη 1867

Νυμφις
Άγιος Πέτρος Αλοννήσου

Ο **Άγιος Πέτρος** είναι οικισμός του δήμου Αλοννήσου, της περιφερειακής ενότητας Σποράδων, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σκοπέλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Ο Άγιος Πέτρος είναι παράλιος οικισμός της Αλοννήσου. Βρίσκεται στο ανατολικό τμήμα του νησιού, απέναντι από το ακρωτήρι Σπασμένη της Περιστέρας, λίγο νοτιότερα της Στενής Βάλας και σε μέσο σταθμικό υψόμετρο 25. Απέχει 9,5 χλμ. περίπου ΒΑ. από το Πατητήρι.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Αλοννήσου  
## Αξιοθέατα
*Η παραλία του οικισμού

## Πεζοπορία
Από τον οικισμό ξεκινάει μονοπάτι που οδηγεί βόρεια στη Στενή Βάλα και νοτιοδυτικά στο ύψωμα της «Βίγλας» και στη θέση «Ισώματα».
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «Ανάβαση» (Αλόννησος 1:40.000) 
*eetaa.gr

Κατηγορία:Χωριά της περιφερειακής ενότητας Μαγνησίας
Άγιος Πέτρος Μεσσηνίας

Ο **Άγιος Πέτρος** είναι οικισμός της τοπικής κοινότητας Δωρίου, της δημοτικής ενότητας (τέως δήμου) Δωρίου, του δήμου Οιχαλίας, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τριφυλίας του νομού Μεσσηνίας, στο γεωγραφικό διαμέρισμα Πελοποννήσου. 
*Μέχρι το 1956 ο οικισμός ονομαζόταν *Γουβαλάρια*.

## Γεωγραφία
Ο Άγιος Πέτρος είναι ημιορεινός οικισμός στο βόρειο τμήμα του νομού Μεσσηνίας. Βρίσκεται στις νότιες απολήξεις του Τετραζίου όρους, κοντά στην επαρχιακή οδό Δωρίου-Ψαρίου, λίγο βορειότερα του Δωρίου και σε μέσο σταθμικό υψόμετρο 210 μέτρα. Απέχει 45 χλμ. περίπου ΒΔ. της Καλαμάτας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1927, ως *Γουβαλάρια* και προσαρτήθηκε στην κοινότητα Αγίου Γεωργίου του νομού Μεσσηνίας. Το 1939 αποσπάστηκε από την κοινότητα Αγίου Γεωργίου και προσαρτήθηκε στην κοινότητα Δωρίου. Το 1956 μετονομάστηκε σε *Άγιος Πέτρος*. Με το ΦΕΚ 244Α - 04/12/1997 αποσπάστηκε από την κοινότητα Δωρίου και προσαρτήθηκε στον δήμο Δωρίου. Με το ΦΕΚ 87Α - 07/06/2010 αποσπάστηκε από τον δήμο Δωρίου και προσαρτήθηκε στον δήμο Οιχαλίας.

## Αξιοθέατα
Η εκκλησία του Προφήτη Ελισσαίου, στη νότια έξοδο του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Πανελλήνιο πρωτάθλημα κλειστού στίβου γυναικών 2022

Το **36o [[Πανελλήνιο πρωτάθλημα κλειστού στίβου γυναικών]]** διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 26 και 27 Φεβρουαρίου του 2022.

## Σχόλια
Στην ανεπίσημη Βαθμολογία Γυναικών του ΣΕΓΑΣ ο Παναθηναϊκός Α.Ο. ήταν πρώτος με 53 βαθμούς. Ακολούθησαν Γ.Σ. Κηφισιάς με 40 βαθμούς και Γ.Σ. Ελευθέριος Βενιζέλος με 35 βαθμούς. 

Στην ανεπίσημη Γενική Βαθμολογία Ανδρών και Γυναικών του ΣΕΓΑΣ πρώτος ήταν ο Παναθηναϊκός Α.Ο. με 66 βαθμούς. Ακολούθησαν Α.Σ.Σ. Αλέξανδρος Μακεδονίας με 60 βαθμούς και Γ.Σ. Κηφισιάς με 57 βαθμούς.

## Αποτελέσματα
2020 | 2021 | 2022 | 2023 | 2024

*Πηγή:* 

## Παραπομπές


Κλειστου στιβου γυναικων
Κατηγορία:Στίβος το 2022
Κατηγορία:Διοργανώσεις στίβου στον Πειραιά
Τάγμα Ντονμπάς

Το **2ο τάγμα ειδικής αποστολής Ντονμπάς** () είναι μονάδα της Εθνικής Φρουράς της Ουκρανίας που υπάγεται στο Υπουργείο Εσωτερικών της Ουκρανίας και εδρεύει στο Σιεβιεροντονέτσκ. Αρχικά δημιουργήθηκε το 2014 ως εθελοντική μονάδα που ονομάστηκε Τάγμα Ντονμπάς από τον Σέμεν Σεμεντσένκο μετά τη προσάρτηση της Κριμαίας στη Ρωσία και την πιθανή εισβολή στην ηπειρωτική Ουκρανία. Ο σχηματισμός της μονάδας ξεκίνησε την άνοιξη του 2014 κατά τη διάρκεια των φιλορωσικών αναταραχών του 2014 στην Ουκρανία. 

Η μονάδα σχηματίστηκε αρχικά ως ανεξάρτητη δύναμη, αλλά έκτοτε ενσωματώθηκε πλήρως στην Εθνική Φρουρά ως το 2ο Τάγμα Ειδικού Σκοπού «Ντονμπάς» εντός του 15ου Συντάγματος της Εθνικής Φρουράς.

## Παραβιάσεις ανθρωπίνων δικαιωμάτων
Σύμφωνα με πολλές αναφορές και μαρτυρίες, οι στρατιώτες του τάγματος Ντονμπάς συμμετείχαν σε εγκλήματα και παραβιάσεις των ανθρωπίνων δικαιωμάτων του άμαχου πληθυσμού της Ουκρανίας, απολαμβάνοντας γενική ατιμωρησία. Ένα περιστατικό συνέβη τον Αύγουστο-Σεπτέμβριο του 2014, όταν οκτώ ή δέκα μέλη των ταγμάτων Ντονμπάς και Αζόφ επιτέθηκαν και βίασαν ένα άτομο με διανοητική αναπηρία.  Μετά τις διάφορες μορφές βίας (συμπεριλαμβανομένης της σκληρής μεταχείρισης), η υγεία του θύματος επιδεινώθηκε σημαντικά και μεταφέρθηκε στην ψυχιατρική κλινική. Το θέμα ευαισθητοποίησε την Ουκρανική Κοινοβουλευτική Ένωση "Forbidden to Forbid". 

Τουλάχιστον πέντε άνδρες του τάγματος οδηγήθηκαν στο δικαστήριο και κατηγορήθηκαν για διάφορες εγκληματικές δραστηριότητες που διαπράχθηκαν κατά του άμαχου πληθυσμού: απαγωγές, ένοπλες ληστείες, εκβιασμούς, χουλιγκανισμό και παράνομη οπλοκατοχή. Ωστόσο, μετά από πολιτική πίεση που ασκήθηκε στους δικαστές από τον πρώην διοικητή του τάγματος Ντονμπάς, αφέθηκαν ελεύθεροι.

## Παραπομπές

Κατηγορία:Στρατός της Ουκρανίας
Κατηγορία:Παραστρατιωτικές οργανώσεις
Λα Λουβιέρ

Η **Λα Λουβιέρ** (, βαλλωνικά: *El Lovire*) είναι πόλη και δήμος της Βαλλωνίας που βρίσκεται στην επαρχία Αινώ του Βελγίου. Την 1η Ιανουαρίου 2024 η Λα Λουβιέρ είχε πληθυσμό 81.060 κατοίκων.

Ο δήμος αποτελείται από τις ακόλουθες περιοχές: Μπουσουά, Αιν-Σαν-Πωλ, Αιν-Σαν-Πιέρ, Ουντάν-Αιμερί, Ουντάν-Γκιονί, Λα Λουβιέρ, Μωράζ, Σαν-Βάαστ, Στρεπύ-Μπρακενί και Τριβιέρ.

Η Λα Λουβιέρ είναι η πρωτεύουσα της περιοχής *Σοντρ*, μιας πρώην περιοχής εξορύξεως άνθρακα στη βιομηχανική κοιλάδα της Βαλλωνίας, μεταξύ της *[[Μπορινάζ]]* στη Δύση και της *Πεΐ Νουάρ* στα ανατολικά.

## Αδελφοποιήσεις
*: Σαιν-Μωρ-ντε-Φοσέ
*: Φολίνιο
*: Κόρδοβα
*: Μπόινιτσε
*: Κάλις
*: Κερασούντα

## Παραπομπές


## Εξωτερικοί σύνδεσμοι
* 

Κατηγορία:Μνημεία Παγκόσμιας Κληρονομιάς στο Βέλγιο
Σούλογλου

Το **Σούλογλου** (τουρκικά: Süloğlu, βουλγαρικά: Селиолу), στα ελληνικά **Ασβεστοχώρι**, είναι κωμόπολη και διαμέρισμα της Επαρχίας Αδριανούπολης στην Τουρκία. Ο πληθυσμός του το 2010 ήταν 3.394  κάτοικοι. Δήμαρχος είναι ο Μεχμέτ Ορμανκιράν (Ρεπουμπλικανικό Λαϊκό Κόμμα).

Μετά την Ανακωχή των Μουδανιών και την απόσυρση του ελληνικού στρατού από την Ανατολική Θράκη, το Σούλογλου το 1922 έγινε μέρος της Τουρκίας. Η κωμόπολη ήταν μέρος του διαμερίσματος της Αδριανούπολης έως το 1991 οπότε και κατέστη ξεχωριστό διοικητικό διαμέρισμα.

## Παραπομπές


Κατηγορία:Επαρχία Αδριανούπολης
Χάβσα

Η **Χάβσα** (· ελληνικά: **Νίκη**) είναι κωμόπολη και περιοχή της επαρχίας Αδριανούπολης της Τουρκίας. Δήμαρχος είναι ο Αϊντίν Μπαλκάν (AKP). Ο πληθυσμός είναι 8.602 από το 2010.

Η κωμόπολη απέχει 69 χιλιόμετρα από την Αδριανούπολη. Η περιοχή συνορεύει με την περιοχή Αδριανούπολης στα βόρεια και δυτικά, με την περιοχή Σούλογλου (Ασβεστοχώρι) στα βόρεια, την επαρχία Σαράντα Εκκλησιών στα ανατολικά και την περιοχή Ουζούν Κιοπρού (Μακρά Γέφυρα) στα νότια. Η κωμόπολη βρίσκεται 218 χιλιόμετρα από την Κωνσταντινούπολη.

## Ιστορία
Η Νίκη ιδρύθηκε από τους Αρχαίους Ρωμαίους. Όταν η αυτοκρατορία χωρίστηκε στα δύο, η πόλη προσαρτήθηκε στην επικράτεια της Βυζαντινής Αυτοκρατορίας. Το 1331, η γη καταλήφθηκε από Τούρκους υπό την ηγεσία του Μουράτ Α΄ και η περιοχή ονομάστηκε *Χόσα*. Αφού η Αδριανούπολη έγινε το κέντρο της Οθωμανικής Αυτοκρατορίας, ο πληθυσμός των Ρωμιών στη Χόσα εγκατέλειψε την πόλη και μετακόμισε στην Κωνσταντινούπολη και τη Θεσσαλονίκη. Μετά την κατάληψη της Κωνσταντινούπολης, εγκαταστάθηκαν Τούρκοι από τη Μικρά Ασία, τουρκοποιώντας την πόλη.

## Παραπομπές


Κατηγορία:Ευρωπαϊκές πόλεις της Τουρκίας
Πρόσυμνα Αργολίδας

Η **Πρόσυμνα** ή **Προσύμνη** (*παλαιά ονομασία: Μπερμπάτι*) είναι ημιορεινό χωριό της Αργολίδας στην Πελοπόννησο. 

## Γενικά στοιχεία
Η Πρόσυμνα βρίσκεται σε μία μικρή κλειστή πεδιάδα στους πρόποδες του όρους Αραχναίου σε υψόμετρο 250 μέτρων. Από το χωριό ρέει ο ποταμός Αστερίων. Στην απογραφή του 2021 διέμεναν μόνιμα 495 κάτοικοι στο χωριό ενώ αποτελεί έδρα της κοινότητας Προσύμνης. 

Οι κάτοικοι του χωριού ασχολούνται κυρίως με την ελαιοκομία, την καλλιέργεια εσπεριδοειδών και την κτηνοτροφία. Διαθέτει δημοτικό σχολείο και μουσικό γυμνάσιο (που εξυπηρετεί όλο τον νομό). Η Πρόσυμνα ανήκει στα Αρβανιτοχώρια της Αργολίδας -όπως οι Λίμνες και τα περισσότερα χωριά του Αραχναίου- όπου και μιλιέται η Αρβανίτικη γλώσσα. Από το χωριό διέρχεται η αρχαία οδός που συνέδεε το Άργος με την Κόρινθο μέσω του Αραχναίου και ονομαζόταν «*Κοντοπορεία*». Το χωριό υπήρξε ανεξάρτητη κοινότητα από το 1912 μέχρι το 1997, ύστερα εντάχθηκε στον Δήμο Μυκηναίων και πλέον αποτελεί τοπική κοινότητα του Δήμου Άργους - Μυκηνών. 

## Πληθυσμός
Η Πρόσυμνα γνώρισε σημαντική πληθυσμιακή αύξηση από το 1879 μέχρι και το 1961 αλλά έκτοτε ο πληθυσμός της έχει μειωθεί σε πολύ μεγάλο βαθμό. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Κατηγορία:Χωριά του Αραχναίου
Ανθρωπιστική βοήθεια

μικρογραφία|280x280εσ|Ανθρωπιστική βοήθεια της UNICEF, έτοιμη προς διανομή. Αυτή μπορεί να περιλαμβάνει τρόφιμα, ταμπλέτες καθαρισμού νερού ή ιατροφαρμακευτικό υλικό.
[μικρογραφία|280x280εσ|Φάρμακα που παραδίδονται στην [Ακτή Ελεφαντοστού το 2015.]]
Η **ανθρωπιστική βοήθεια** είναι η υλική και η υλικοτεχνική βοήθεια σε άτομα που χρειάζονται βοήθεια. Παρέχεται συνήθως βραχυπρόθεσμα μέχρι να αντικατασταθεί μακροπρόθεσμα από την κυβέρνηση της χώρας και άλλους θεσμούς. Οι ανθρώποι στους οποίους παρέχεται είναι οι άστεγοι, οι πρόσφυγες και τα θύματα φυσικών καταστροφών, πολέμων και λιμών. Παρέχεται για ανθρωπιστικούς σκοπούς που περιλαμβάνουν φυσικές καταστροφές και ανθρωπογενείς καταστροφές. Ο πρωταρχικός στόχος της ανθρωπιστικής βοήθειας είναι να σώσει ζωές, να ανακουφίσει τον πόνο και να διατηρήσει την ανθρώπινη αξιοπρέπεια. Ως εκ τούτου, διαφοροποιείται σε σχέση με την αναπτυξιακή βοήθεια, η οποία επιδιώκει να αντιμετωπίσει τους υποκείμενους κοινωνικοοικονομικούς παράγοντες που μπορεί να έχουν οδηγήσει σε κρίση ή έκτακτη ανάγκη.

Η ανθρωπιστική βοήθεια θεωρείται «μια θεμελιώδης έκφραση της οικουμενικής αξίας της αλληλεγγύης μεταξύ των ανθρώπων και μια ηθική επιταγή». Μπορεί να προέλθει είτε από τοπικές είτε από διεθνείς κοινότητες. Σε διεθνές επίπεδο, το Γραφείο Συντονισμού Ανθρωπιστικών Υποθέσεων (OCHA) των Ηνωμένων Εθνών (ΟΗΕ) είναι αρμόδιο για τον συντονισμό σε καταστάσεις έκτακτης ανάγκης. Απευθύνεται στα διάφορα μέλη της Μόνιμης Διυπηρεσιακής Επιτροπής, τα μέλη της οποίας είναι υπεύθυνα για την παροχή βοήθειας έκτακτης ανάγκης. Οι τέσσερις οντότητες του ΟΗΕ που έχουν πρωταρχικούς ρόλους στην παροχή ανθρωπιστικής βοήθειας είναι το Πρόγραμμα των Ηνωμένων Εθνών για την Ανάπτυξη (UNDP), η Ύπατη Αρμοστεία του ΟΗΕ για τους Πρόσφυγες (UNHCR), το Διεθνές Ταμείο Επείγουσας Βοήθειας των Ηνωμένων Εθνών για τα Παιδιά (UNICEF) και το Παγκόσμιο Πρόγραμμα Σίτισης (WFP).

## Παραπομπές


## Εξωτερικοί σύνδεσμοι
* 

Κατηγορία:Οργανισμός Ηνωμένων Εθνών
Κατηγορία:Φιλανθρωπία
Σάντρα Μπαγιεστέρος

Η **Σάντρα Μπαγιεστέρος** (*Sandra Ballesteros*, Μπουένος Άιρες, 8 Αυγούστου 1961) είναι αργεντινή ηθοποιός με μεγάλη καρριέρα στον κινηματογράφο και στην τηλεόραση.

## Κινηματογραφικές ταινίες
* *Zenitram* (2010)
* *Cuando ella saltó* (2007)
* *Visitante de invierno* (2006)
* *Buenos Aires 100 kilómetros* (2004)
* *Cruz de sal* (2003)
* *El lado oscuro del corazón 2* (2001)
* *Tango* (1998)
* *Doña Bárbara* (1998)
* *El sekuestro* (1998)
* *No te mueras sin decirme adónde vas* (1995)
* *El camino de los sueños* (1993)
* *Las boludas* (1993)
* *El lado oscuro del corazón* (1992)
* *Le roi de Patagonie* (τηλεταινία - 1990)
* *A dos aguas* (1987)
* *Un loco en acción* (1983)
* *¿Somos?* (1982)

## Τηλεοπτικά προγράμματα

* *Lalola* - (2007)
* *Cantando por un sueño I* - (2006)
* *Alma pirata* - (2006)
* *Historias de sexo de gente común* - (2004)
* *Resistiré* - (2003)
* *Las Amantes* - (2001)
* *Verano del '98* - (1998)
* *Gasoleros* - (1998)
* *Naranja y media* - (1997)
* *Archivo negro* - (1997)
* *Como pan caliente* - (1996)
* *La Marca del deseo* - (1995)
* *Compuesta y sin novio* - (3 επεισόδια, 1994)

## Παραπομπές


Κατηγορία:Αργεντίνες ηθοποιοί
Μητροπολίτης Τρίκκης, Γαρδικίου και Πύλης Χρυσόστομος

Ο **Μητροπολίτης Τρίκκης, Γαρδικίου και Πύλης Χρυσόστομος** (κατά κόσμον *Γεώργιος Νάσης*, Πάτρα, 30 Ιανουαρίου 1975) είναι Έλληνας επίσκοπος και μητροπολίτης της Εκκλησίας της Ελλάδος. 

Διατελεί Μητροπολίτης Τρίκκης, Γαρδικίου και Πύλης από τον Οκτώβριο του 2015. 

## Βιογραφικό
Ο κατά κόσμον Γεώργιος Νάσης γεννήθηκε στην Πάτρα στις 30 Ιανουαρίου 1975. Αφού ολοκλήρωσε την βασική εκπαίδευση στο Θεσπρωτικό Πρεβέζης, σπούδασε στην Ανωτάτη Εκκλησιαστική Ακαδημία Θεσσαλονίκης και στην Θεολογική Σχολή του Αριστοτελείου Πανεπιστημίου Θεσσαλονίκης, λαμβάνοντας πτυχία αμφότερα. 

Στις 18 Οκτωβρίου 1999 εκάρη μοναχός στην Ιερά Μονή Αγίας Θεοδώρας Θεσσαλονίκης. Χειροτονήθηκε διάκονος στις 20 Οκτωβρίου 1999 από τον Μητροπολίτη Θεσσαλονίκης Παντελεήμονα Β΄ και πρεσβύτερος στις 5 Οκτωβρίου 2000 από τον ίδιο μητροπολίτη, λαμβάνοντας την ίδια ημέρα και το οφίκιο του αρχιμανδρίτη. 

Υπηρέτησε ως γραμματέας και διευθυντής της οικονομικής υπηρεσίας της Ιεράς Μητροπόλεως Θεσσαλονίκης, ως διευθυντής του εκκλησιαστικού φοιτητικού οικοτροφείου «Άγιος Αντώνιος», καθώς και ως εφημέριος στον Ιερό Ναό Αγίας Μαρίνας Άνω Τούμπας Θεσσαλονίκης (2000-2014). Κατόπιν διετέλεσε Πρωτοσύγκελλος της Μητροπόλεως Τρίκκης και Σταγών (2014-2015). Συνέγραψε πολλά θεολογικά και εκκλησιαστικά άρθρα και συμμετείχε σε θεολογικά συνέδρια.

Στις 9 Οκτωβρίου 2015 εξελέγη Μητροπολίτης Τρίκκης και Σταγών με 48 ψήφους (επί 79 ψηφισάντων), έχοντας συνυποψηφίους τους αρχιμανδρίτες Γρηγόριο Κωνσταντίνου (28 ψήφοι) και Ειρηναίο Καλογήρου (1 ψήφος) ενώ υπήρξαν 1 λευκή και 1 άκυρη ψήφος. Χειροτονήθηκε επίσκοπος στις 11 Οκτωβρίου 2015 στον Ιερό Ναό Αγίου Διονυσίου Αρεοπαγίτου Αθηνών.

Στις 7 Οκτωβρίου 2021, μετά από αίτηση του, η Ιερά Σύνοδος της Εκκλησίας της Ελλάδος αποφάσισε την μετονομασία της Ιεράς Μητρόπολης Τρίκκης και Σταγών σε *Ιερά Μητρόπολη Τρίκκης, Γαρδικίου και Πύλης*.

## Παραπομπές


Χρυσοστομος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κενίτσι Φουκούι

Ο **Κενίτσι Φουκούι** (, 4 Οκτωβρίου 1918 – 9 Ιανουαρίου 1998) ήταν Ιάπωνας χημικός, ο οποίος έγινε γνωστός ως ο πρώτος Ασιάτης που τιμήθηκε με το Νόμπελ Χημείας.

Έλαβε το Νόμπελ Χημείας το 1981 μαζί με τον Ρόαλντ Χόφμαν, για τις ανεξάρτητες έρευνες τους στους μηχανισμούς των χημικών αντιδράσεων. Η βραβευμένη εργασία του Φουκούι επικεντρώθηκε στον ρόλο των συνοριακών τροχιακών στις χημικές αντιδράσεις: συγκεκριμένα ότι τα μόρια μοιράζονται χαλαρά συνδεδεμένα ηλεκτρόνια που καταλαμβάνουν τα οριακά τροχιακά, δηλαδή το υψηλότερο ενεργειακά κατειλημμένο μοριακό τροχιακό (HOMO) και το χαμηλότερο ενεργειακά μη κατειλημμένο μοριακό τροχιακό (LUMO).
[δεξιά|μικρογραφία| Το μνήμα του Κενίτσι Φουκούι στο [Πανεπιστήμιο του Κιότο]]
Διετέλεσε καθηγητής Φυσικοχημείας στο Πανεπιστήμιο του Κιότο από το 1951 έως το 1982, και πρόεδρος του Ινστιτούτου Τεχνολογίας του Κιότο μεταξύ 1982 και 1988. Ήταν επίσης μέλος της Διεθνούς Ακαδημίας Κβαντικής Μοριακής Επιστήμης και επίτιμο μέλος της Διεθνούς Ακαδημίας Επιστημών του Μονάχου. 

Υπηρέτησε επίσης διευθυντής του Ινστιτούτου για τη Θεμελιώδη Χημεία από το 1988 μέχρι το θάνατό του, καθώς και Πρόεδρος της Χημικής Εταιρείας της Ιαπωνίας τα έτη 1983–84, λαμβάνοντας πολλαπλά βραβεία εκτός από το βραβείο Νόμπελ, όπως π.χ. Βραβείο Ιαπωνικής Ακαδημίας το 1962, Πρόσωπο Πολιτιστικής Αξίας το 1981, Αυτοκρατορική Τιμή του Grand Cordon του Τάγματος του Ανατέλλοντος Ηλίου το 1988.

Αυτό που είναι εντυπωσιακό στις σημαντικές συνεισφορές του δρ. Φουκούι είναι ότι ανέπτυξε τις ιδέες του πριν οι χημικοί να έχουν πρόσβαση σε μεγάλους υπολογιστές για μοντελοποίηση. Εκτός από τη διερεύνηση της θεωρίας των χημικών αντιδράσεων, η συμβολή του στη χημεία περιλαμβάνει επίσης τη στατιστική θεωρία της ζελατινοποίησης, την οργανική σύνθεση από ανόργανα άλατα και την κινητική του πολυμερισμού.

Ο Φουκούι εξελέγη τακτικό αλλοδαπό μέλος της Βασιλικής Εταιρείας (ForMemRS) το 1989.

## Παραπομπές


## Εξωτερικοί σύνδεσμοι
* 

Κατηγορία:Ιάπωνες χημικοί
Κατηγορία:Ιάπωνες νομπελίστες
Κατηγορία:Βραβευμένοι με Νόμπελ Χημείας
Αράντ (Ισραήλ)

Το **Αράντ** (εβραϊκά: עֲרָד) είναι πόλη στο Νότιο Διαμέρισμα του Ισραήλ. Βρίσκεται στα σύνορα του Νεγκέβ και της Ιουδαϊκής Ερήμου, 25 χιλιόμετρα δυτικά της Νεκράς Θάλασσας και 45 χιλιόμετρα ανατολικά της Μπερ Σεβά. Η πόλη φιλοξενεί έναν ποικιλόμορφο πληθυσμό 26.756 κατοίκων, συμπεριλαμβανομένων Εβραίων Ασκεναζιτών και Σεφαρδιτών, κοσμικών και θρησκευόμενων, Βεδουίνων και Μαύρων Ισραηλιτών, καθώς και καινούριων μεταναστών.

Μετά από απόπειρες εποικισμού της περιοχής στη δεκαετία του 1920, το Αράντ ιδρύθηκε τον Νοέμβριο του 1962 ως ισραηλινή αναπτυξιακή πόλη, η πρώτη σχεδιασμένη πόλη στο Ισραήλ. Ο πληθυσμός του Αράντ αυξήθηκε σημαντικά με την Αλιγιά από την πρώην Σοβιετική Ένωση.

Αξιοθέατα στο Αράντ περιλαμβάνουν τα ερείπια του Τελ Αράντ, το Πάρκο Αράντ, ένα εγχώριο αεροδρόμιο και την πρώτη νόμιμη πίστα αγώνων του Ισραήλ. Η πόλη είναι γνωστή για το ετήσιο καλοκαιρινό φεστιβάλ μουσικής, το Φεστιβάλ Αράντ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Εθνική Βιβλιοθήκη της Συρίας

Η **Εθνική Βιβλιοθήκη της Συρίας** (αραβικά: *المكتبة الوطنية السورية*) είναι η εθνική βιβλιοθήκη της Συρίας, που βρίσκεται στην πλατεία Omayyades.

Το 1976, το Υπουργείο Πολιτισμού της Συρίας εξέδωσε επίσημη απόφαση για την ίδρυση της εθνικής βιβλιοθήκης. Η κατασκευή ξεκίνησε το 1978 και η βιβλιοθήκη ολοκληρώθηκε τον Νοέμβριο του 1983.  Άνοιξε ένα χρόνο μετά. Σκοπός της βιβλιοθήκης ήταν «να συγκεντρώσει όλα τα βιβλία και κάθε λογοτεχνικό είδος που σχετίζεται με την προγονική πολιτιστική κληρονομιά της χώρας», και στη συνέχεια να ταξινομήσει όλο αυτό υλικό για να εξυπηρετήσει ερευνητές και μελετητές.

Η Εθνική Βιβλιοθήκη της Συρίας λειτουργεί ως υπεύθυνη βιβλιοθήκη για τη νόμιμη κατάθεση και τα πνευματικά δικαιώματα της Συρίας. Η Ένωση Βιβλιοθηκών και Εγγράφων της Συρίας έχει την έδρα της στην Εθνική Βιβλιοθήκη του Άσαντ.

## Τμήματα
Η βιβλιοθήκη διαθέτει πολλά τμήματα που περιλαμβάνουν αίθουσα διαλέξεων και ειδικό τμήμα για τυφλούς. Τα τμήματα της βιβλιοθήκης είναι τα εξής:

*Τμήμα Φωτογραφικής Τεκμηρίωσης: σε τρεις διαφορετικούς τύπους (μικροφίλμ, μικροφωτογραφία, φωτοτυπία). Η ενότητα αυτή δημιουργήθηκε για να ικανοποιήσει τις επιθυμίες των αναγνωστών να αποκτήσουν φωτοτυπίες βιβλίων και εκδόσεων.
*Τμήμα Ηχητικού Υλικού: Στο οποίο διατίθενται ηχητικά βιβλία και ηχογραφημένα χειρόγραφα της βιβλιοθήκης.
*Τμήμα Ντοκιμαντέρ: Στο οποίο αποθηκεύονται τα ντοκιμαντέρ διαθέσιμα προς παρακολούθηση.
*Τμήμα Καλών Τεχνών: Το οποίο περιέχει έργα σύγχρονων Σύριων καλλιτεχνών.
*Τμήμα Εκδόσεων Περιοδικών : Στο οποίο κατατίθενται τακτικές εκδόσεις και δημοσιεύσεις.
*Τμήμα Τυφλών: στο οποίο διατίθενται βιβλία και άλλο υλικό σε Μπράιγ για τυφλούς.
*Τμήμα Πληροφοριών: στο οποίο ειδικοί βοηθούν τους αναγνώστες να έχουν πρόσβαση στα απαιτούμενα θέματα, να περιηγηθούν στα διάφορα ευρετήρια και στα διεθνή συστήματα πληροφοριών που επιτρέπουν στον αναγνώστη να εντοπίσει την πιο πρόσφατη πηγή για κάθε θέμα.
*Το αμφιθέατρο: Η βιβλιοθήκη διαθέτει κεντρικό αμφιθέατρο που μπορεί να φιλοξενήσει 308 άτομα. Είναι κατάλληλο για ταινίες και διαλέξεις. Είναι εξοπλισμένο με σύστημα ραδιοφώνου για ταυτόχρονη διερμηνεία σε τέσσερις γλώσσες. Υπάρχουν επίσης δυο άλλες αίθουσες που μπορούν να φιλοξενήσουν έως και 20 άτομα.
*Τα Αναγνωστήρια: Η βιβλιοθήκη διαθέτει τρεις αίθουσες ανάγνωσης βιβλίων και άλλα τέσσερα αναγνωστήρια. Οι αίθουσες μπορούν να φιλοξενήσουν έως και 1.000 αναγνώστες ταυτόχρονα.
*Τα Ατομικά Αναγνωστήρια: Διατίθενται 21 Ατομικά Αναγνωστήρια.
*Εκθέσεις: Υπάρχουν αρκετοί εκθεσιακοί χώροι στη βιβλιοθήκη ειδικά για εκθέσεις τέχνης και βιβλίων.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
* Ευρωπαϊκή Βιβλιοθήκη
* Συρία
* Δαμασκός

## Παραπομπές


## Βιβλιογραφία
* 

## Εξωτερικοί σύνδεσμοι

* 

 
Κατηγορία:Βιβλιοθήκες στη Συρία 
Συ
Πλατφόρμα Αντιπολίτευσης – Για τη Ζωή

Η **Πλατφόρμα της Αντιπολίτευσης — Για τη Ζωή** (   ,   , **ΟΠΖΖ** ) είναι ένα φιλορωσικό  και ευρωσκεπτικιστικό πολιτικό κόμμα στην Ουκρανία που ιδρύθηκε τον Δεκέμβριο του 2018 με ηγέτη τον Βίκτορ Μεντβεντσούκ.

Το κόμμα είναι ο διάδοχος του κόμματος «Για την ζωή» (    ), πρώην Πανουκρανική Ένωση "Κέντρο" όπως λεγόταν από το το 1999 έως το 2016. Εγγράφηκε τον Δεκέμβριο του 1999. Στις κοινοβουλευτικές εκλογές της Ουκρανίας του 2019, το κόμμα κέρδισε 37 έδρες στον εθνικό κατάλογο κομμάτων και έξι έδρες εκλογικών περιφερειών. Το κόμμα αποτελείται από μέλη του προκατόχου του κόμματος, το Για την ζωή, καθώς και του κόμματος Μπλοκ της Αντιπολίτευσης (το προηγούμενο ηγετικό κόμμα της φιλορωσικής παράταξης της Ουκρανίας, πολιτικός διάδοχος του κόμματος των Περιφερειών), Ουκρανία – Εμπρός!, Κόμμα Ανάπτυξης της Ουκρανίας και Ουκρανική Επιλογή. Αυτή τη στιγμή είναι το μεγαλύτερο φιλορωσικό πολιτικό κόμμα στο Βερχόβνα Ράντα και το δεύτερο μεγαλύτερο κόμμα συνολικά στο Βερχοβνα Ράντα.

## Παραπομπές

Κατηγορία:Ουκρανικά πολιτικά κόμματα
Κώστας Φλεβαράκης

Ο **Κώστας Φλεβαράκης** (γεννήθηκε στις 24 Μαΐου 1969) είναι Έλληνας επαγγελματίας προπονητής καλαθοσφαίρισης, επί του παρόντος υπηρετεί ως επικεφαλής προπονητής για την ουγγρική ομάδα Σοπρόνι ΚΚ .

## Προπονητική σταδιοδρομία
Ο Φλεβαράκης μετά την προπονητική θητεία του στις ομάδες παίδων του ΠΑΟΚ από το 1988 έως το 1995, ξεκίνησε να εργάζεται ως βοηθός προπονητή στον σύλλογο της Ελληνικής Α1 Κατηγορίας ΠΑΟΚ το 1995. Έγινε προπονητής του ΠΑΟΚ το 1998. Με τον ΠΑΟΚ κατέκτησε το Κύπελλο Ελλάδας το 1999. Έγινε πρώτος προπονητής της ΑΕΚ το 2010. 

Ο Φλεβαράκης εργάστηκε ως βοηθός προπονητή στην ομάδα των Μιλγουόκι Μπάκς του Σάμερ Λιγκ του NBA το 2001. 

Όταν ανέλαβε τη Σοπρόνι ΚΚ το φθινόπωρο του 2021, η ομάδα είχε επίδοση 2-7 και έμεινε εκτός πλέι οφ. Μετά τον διορισμό του Φλεβαράκη, η ομάδα ήταν για 13 αγώνες αήττητη, το μεγαλύτερο σερί νικών στην πρώτη κατηγορία της Ουγγαρίας,  και ανέβηκε στη δεύτερη θέση της βαθμολογίας. Το σερί τελείωσε τελικά στις 16 Φεβρουαρίου, μετά από μία ήττα με 91-71 από την Κετσκεμέτ . 

## Ανιχνευτική πορεία
Ο Φλεβαράκης ήταν επίσης σκάουτερ για τον σύλλογο του ΝΒΑ τους Ντένβερ Νάγκετς . 

## Βραβεία και επιτεύγματα

* Κυπελλούχος Ελλάδας: (1999)
* Κυπελλούχος Κύπρου: (2006)

## Βιβλιογραφικές αναφορές

## Εξωτερικοί σύνδεσμοι

* Προφίλ FIBA Ευρώπης
* Προφίλ Euroleague.net
* Προφίλ Diamond Sports Agency 
* Προφίλ Eurobasket.com
* Προφίλ ΑΕΚ

Κατηγορία:Προπονητές καλαθοσφαίρισης Ρεθύμνου
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Μακεδονικού
Κατηγορία:Προπονητές καλαθοσφαίρισης Κολοσσού Ρόδου
Κατηγορία:Προπονητές καλαθοσφαίρισης Ηλυσιακού
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης ΜΚ Αστάνα
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Κεραυνού Στροβόλου
Κατηγορία:Έλληνες προπονητές καλαθοσφαίρισης στο εξωτερικό
Ντοουχομπίτσουφ

Το **Ντοουχομπίτσουφ** (πολωνικά: Dołhobyczów) είναι χωριό του Πόβιατ Χρουμπιέσουφ, στο Βοεβοδάτο Λούμπλιν της ανατολικής Πολωνίας, κοντά στα σύνορα με την Ουκρανία. Είναι η έδρα της Γκμίνα Ντοουχομπίτσουφ. Απέχει περίπου 28 χιλιόμετρα νοτιοανατολικά του Χρουμπιέσουφ και 127 χιλιόμετρα νοτιοανατολικά της πρωτεύουσας του βοεβοδάτου, Λούμπλιν. Ο πληθυσμός του χωριού είναι 1.720 κάτοικοι.

Η οδική συνοριακή διέλευση μεταξύ Πολωνίας και Ουκρανίας άνοιξε προσωρινά στο κοντινό χωριό Ντοουχομπίτσουφ-Κολόνια κατά τη διάρκεια του Ευρωπαϊκού Πρωταθλήματος Ποδοσφαίρου του 2012 και στις 24 Ιουνίου 2014 ολοκληρώθηκε η μόνιμη διέλευση. Από το 2015 η διάβαση είναι διαθέσιμη για αυτοκίνητα, λεωφορεία, φορτηγά βάρους κάτω των 3,5 τόνων, ποδήλατα και πεζούς.

## Εξωτερικοί σύνδεσμοι
* www.nad-bugiem.com

## Παραπομπές


Κατηγορία:Χωριά της Πολωνίας
Άγιος Σάββας Πρέβεζας

Ο **Άγιος Σάββας** είναι οικισμός της τοπικής κοινότητας Γαλατά, της δημοτικής ενότητας (τέως δήμου) Θεσπρωτικού, του δήμου Ζηρού, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
## Γεωγραφία
Ο Άγιος Σάββας είναι πεδινός οικισμός στο βορειοκεντρικό τμήμα του νομού Πρεβέζης. Βρίσκεται στην ανατολική όχθη του Ξηροποτάμου, πολύ κοντά και δυτικά του Γαλατά, σε μέσο σταθμικό υψόμετρο 60. Απέχει 41 χλμ. περίπου Β. της Πρέβεζας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991  και προσαρτήθηκε στην κοινότητα Γαλατά του νομού Πρεβέζης. Με το ΦΕΚ 244Α - 04/12/1997 αποσπάστηκε από την κοινότητα Γαλατά και προσαρτήθηκε στον δήμο Θεσπρωτικού. Με το ΦΕΚ 87Α - 07/06/2010 αποσπάστηκε από τον δήμο Θεσπρωτικού και προσαρτήθηκε στον δήμο Ζηρού.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Ζηρού
Κατηγορία:Χωριά της περιφερειακής ενότητας Πρέβεζας
Ορθομοριακή ιατρική

Η **ορθομοριακή ιατρική**  είναι μια μορφή εναλλακτικής ιατρικής που στοχεύει στη διατήρηση της ανθρώπινης υγείας μέσω συμπληρωμάτων διατροφής. Η ιδέα βασίζεται στην ιδέα ενός βέλτιστου διατροφικού περιβάλλοντος στο σώμα και υποδηλώνει ότι οι ασθένειες αντανακλούν ελλείψεις σε αυτό το περιβάλλον. Η θεραπεία της νόσου, σύμφωνα με αυτήν την άποψη, περιλαμβάνει προσπάθειες διόρθωσης «ανισορροπιών ή ελλείψεων με βάση την ατομική βιοχημεία» με τη χρήση ουσιών όπως βιταμίνες, μέταλλα, αμινοξέα, ιχνοστοιχεία και λιπαρά οξέα. Οι έννοιες πίσω από την ορθομοριακή ιατρική δεν υποστηρίζονται από έγκυρα ιατρικά δεδομένα και η θεραπεία δεν είναι αποτελεσματική για την πρόληψη χρόνιων ασθενειών. ακόμη και η εγκυρότητα της αποκαλούμενης ορθομοριακής προσέγγισης ως μορφή ιατρικής έχει αμφισβητηθεί από τη δεκαετία του 1970.

Η προσέγγιση αναφέρεται μερικές φορές ως θεραπεία με μεγαβιταμίνες, επειδή η πρακτική της εξελίχθηκε από, και σε ορισμένες περιπτώσεις εξακολουθεί να χρησιμοποιεί, δόσεις βιταμινών και μετάλλων πολλές φορές υψηλότερες από τη συνιστώμενη διατροφική πρόσληψη . Οι ορθομοριακοί θεραπευτές μπορούν επίσης να ενσωματώσουν μια ποικιλία άλλων μορφών θεραπείας στις προσεγγίσεις τους, συμπεριλαμβανομένου του διατροφικού περιορισμού, των μεγάλων δόσεων θρεπτικών συστατικών χωρίς βιταμίνες και των κυρίων φαρμάκων. Οι υποστηρικτές υποστηρίζουν ότι τα μη βέλτιστα επίπεδα ορισμένων ουσιών μπορούν να προκαλέσουν προβλήματα υγείας πέρα από την απλή ανεπάρκεια βιταμινών και βλέπουν την εξισορρόπηση αυτών των ουσιών ως αναπόσπαστο μέρος της υγείας.

Ο Αμερικανός χημικός Λάινους Πόλινγκ επινόησε τον όρο «ορθομοριακή» στη δεκαετία του 1960 για να σημαίνει «τα σωστά μόρια στις σωστές ποσότητες» (*ορθο-* στα ελληνικά σημαίνει «σωστό»). Οι υποστηρικτές της ορθομοριακής ιατρικής υποστηρίζουν ότι η θεραπεία πρέπει να βασίζεται στην ατομική βιοχημεία του κάθε ασθενούς.

Η επιστημονική και ιατρική συναίνεση υποστηρίζει ότι οι γενικοί ισχυρισμοί για την αποτελεσματικότητα που προβάλλουν οι υποστηρικτές της ορθομοριακής ιατρικής δεν ελέγχονται επαρκώς ως φαρμακευτικές θεραπείες. Έχει περιγραφτεί ως μια μορφή δίαιτα μόδας και ως κομπογιαννιτισμός. Οι υποστηρικτές επισημαίνουν συμβατικές πηγές που έχουν δημοσιεύσει έρευνα που υποστηρίζει τα οφέλη της συμπλήρωσης θρεπτικών ουσιών  και σε περιπτώσεις όπου η συμβατική ιατρική χρησιμοποιεί βιταμίνες ως θεραπείες για ορισμένες ασθένειες.

Ορισμένες βιταμίνες σε μεγάλες δόσεις έχουν συνδεθεί με αυξημένο κίνδυνο καρδιαγγειακών παθήσεων, καρκίνου και θανάτου. Η επιστημονική συναίνεση είναι ότι για τα φυσιολογικά άτομα, μια ισορροπημένη διατροφή περιέχει όλες τις απαραίτητες βιταμίνες και μέταλλα και ότι τα συμπληρώματα ρουτίνας δεν είναι απαραίτητα εκτός συγκεκριμένων διαγνωσμένων ελλείψεων.

## Παραπομπές


## Περαιτέρω ανάγνωση

* 
* 
* 
* 
* 
Κατηγορία:Εναλλακτική ιατρική
Άγιος Σπυρίδων Λασιθίου

Ο **Άγιος Σπυρίδων** είναι οικισμός της Κοινότητας Πραισού του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 
*Μέχρι το 1955 ο οικισμός ονομαζόταν ***Κανένες*** (ο).
## Γεωγραφικά στοιχεία
Ο Άγιος Σπυρίδωνας είναι ημιορεινός οικισμός στο κέντρο του ανατολικού τμήματος του νομού Λασιθίου. Βρίσκεται στο βόρειο άκρο μικρού οροπεδίου, κοντά στην αρχαία Πραισό, νότια της Σητείας και σε μέσο σταθμικό υψόμετρο 340 μέτρα. Απέχει 87 χιλιόμετρα περίπου νοτιοανατολικά του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Κανένες* και προσαρτήθηκε στην κοινότητα Χανδρά του νομού Λασιθίου. Το 1955 μετονομάστηκε σε *Άγιος Σπυρίδων*. Με το ΦΕΚ 244Α - 04/12/1997 αποσπάστηκε από την κοινότητα Πραισού και προσαρτήθηκε στον δήμο Σητείας. 
## Αξιοθέατα
*Η αρχαία **Πραισός**, πολύ κοντά στον οικισμό. Υπήρξε πόλη των Ετεοκρητών και ήταν κτισμένη σε τρεις λόφους-ακροπόλεις. Στην ψηλότερη από αυτές ανασκάφηκε μεγάλη κατοικία των Ελληνιστικών Χρόνων με πολλαπλά διαμερίσματα και εξαιρετική τοιχοποιία. Επίσης, στην γύρω περιοχήη βρέθηκαν νεκροταφείο και θολωτοί τάφοι, κυρίως της Γεωμετρικής Περιόδου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Το μακρύ τηλεγράφημα

**Το μακρύ τηλεγράφημα** (*The long telegram*) είναι μακροσκελής έκθεση που συνέταξε ο Τζωρτζ Κήναν το 1946. Η ανάλυσή θεωρείται η ιδεολογική και στρατηγική βάση του Στέιτ Ντιπάρντμεντ για τον Ψυχρό Πόλεμο. Ο Κήναν είχε κληθεί να εξηγήσει γιατί η Σοβιετική Ένωση ήταν αντίθετη στη νεοσύστατη Παγκόσμια Τράπεζα και το Διεθνές Νομισματικό Ταμείο, αλλά βρήκε επίσης την ευκαιρία να προσφέρει μια οξυδερκή, ευρεία έκθεση σχετικά με τις μεθόδους και τα κίνητρα του σοβιετικού κομμουνισμού και τον τρόπο με τον οποίο οι Ηνωμένες Πολιτείες στα μετέπειτα χρόνια αντιμετώπισαν τους Ρώσους.

## Παραπομπές


## Πηγές
* 

Κατηγορία:Ψυχρός Πόλεμος
Γυμνό Αργολίδας

Το **Γυμνό** είναι ημιορεινό χωριό του νομού Αργολίδας. Βρίσκεται κτισμένο σε υψόμετρο 430 μέτρων στους δυτικούς πρόποδες του όρους Φαρμακά, μέσα σε μία μικρή κοιλάδα που οδηγεί προς το Λεόντιο και την Νεμέα. Διοικητικά αποτελεί την έδρα της κοινότητας Γυμνού της δημοτικής ενότητας Λυρκείας του δήμου Άργους - Μυκηνών της Περιφέρειας Πελοποννήσου. Στην απογραφή του 2021 καταγράφτηκαν 254 μόνιμοι κάτοικοι στο χωριό. 

Οι κάτοικοι του χωριού ασχολούνται κυρίως με την αμπελουργία που εξαιτίας της γειτνίασης με την περιοχή της Νεμέας αποτελεί τμήμα της αμπελουργικής της ζώνης. Στην περιοχή δραστηριοποιούνται πλέον αρκετά τυποποιητήρια κρασιού. Άλλες ασχολίες αποτελούν η ελαιοκομία και η κτηνοτροφία. 

## Πληθυσμός
Ο πληθυσμός του χωριού γνώρισε σημαντική αύξηση απο το 1879 μέχρι και το 1951 αλλά έκτοτε έχει μειωθεί σε σημαντικό βαθμό. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Μκαλάμο (Κορόγκουε)

Το **Μκαλάμο** (αγγλικά / σουαχίλι: *Mkalamo*), είναι Αγροτικό Τμήμα στην Περιοχή Κορόγκουε (*Korogwe District*), στην Περιφέρεια Τάνγκα (*Tanga Region*) της Τανζανίας.

Με την ίδια ονομασία (Μκαλάμο), υπάρχει επίσης και σε ένα Αγροτικό Τμήμα στην Περιοχή Πανγκάνι.

Σύμφωνα με την απογραφή του 2012, ο πληθυσμός στο Αγροτικό Τμήμα αριθμούσε 8.836 κατοίκους.

Το μέσο υψόμετρο στο Μκαλάμο είναι τα .

## Ιστορία
Στην ευρύτερη περιοχή του Μκαλάμο, σημειώθηκε στις 9 Ιουνίου 1916, η σφοδρότατη Μάχη του Μκαλάμο μεταξύ των Συμμαχικών και των Γερμανικών δυνάμεων.

## Δείτε επίσης
* Διοικητικές υποδιαιρέσεις της Τανζανίας
* Περιοχή Κορόγκουε
* Περιφέρεια Τάνγκα
* Τάνγκα
* Μκαλάμο (Πανγκάνι)

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Τάνγκα
Βύρου

Η **Βύρου**, ή απλά **Βόρου** (, ), είναι πόλη και δήμος στη νοτιοανατολική Εσθονία. Είναι η πρωτεύουσα της Επαρχίας Βόρου και το κέντρο της ομώνυμης συνοικίας με πληθυσμό 12.024 κατοίκους το 2025.

Η Βύρου ιδρύθηκε στις 21 Αυγούστου 1784, σύμφωνα με την επιθυμία της αυτοκράτειρας Αικατερίνης Β' της Ρωσίας, με εντολή του κυβερνήτη της Ρίγας γενικού κόμη Γεώργιου Μπρόουν, στην τοποθεσία του πρώην κτήματος Βύρου.

Η Βύρου φιλοξενεί τη στρατιωτική βάση Τάαρ, το αρχηγείο του τάγματος πεζικού Κουπεριάνοβ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Εσθονίας
Γυμνό (αποσαφήνιση)

Με την ονομασία Γυμνό αναφέρονται οι εξής οικισμοί:

* Γυμνό Αργολίδας
* Γυμνό Ευβοίας
* Γυμνότοπος Άρτας
Βρούστι Αργολίδας

Το **Βρούστι** είναι ορεινό χωριό της Αργολίδας. Βρίσκεται κτισμένο σε υψόμετρο 650 μέτρων στην δυτική πλευρά του όρους Μπραχριάμι. Διοικητικά αποτελεί τμήμα της κοινότητας Βρουστίου της δημοτικής ενότητας Κουτσοποδίου του δήμου Άργους - Μυκηνών της Περιφέρειας Πελοποννήσου. Στην απογραφή του 2021 καταγράφτηκαν 15 μόνιμοι κάτοικοι στο χωριό.

Οι κάτοικοι του χωριού ασχολούνται κυρίως με την κτηνοτροφία αλλά και με την ελαιοκομία. Το χωριό σχεδόν ερημώθηκε τα μεταπολεμικά χρόνια και οι κάτοικοι μετακινήθηκαν μόνιμα στα χειμαδιά τους στα Σταθαίικα που πλέον αποτελούν την έδρα της κοινότητας. Πιστεύεται πως η ονομασία του χωριού προήλθε από την γερμανική λέξη «brust» το οποίο σημαίνει στήθος και πρέπει να προήλθε από το όνομα οικισμού στην Αρκαδία απ' όπου προήλθαν οι πρώτοι κάτοικοι και ταυτόχρονα περιγράφει την τοποθεσία του χωριού. Υπάρχουν  ωστόσο και θεωρίες που ισχυρίζονται αρβανίτικη η σλάβικη προέλευση. 

## Πληθυσμός
Το Βρούστι γνώρισε πληθυσμιακή αύξηση από το 1879 μέχρι και το 1940 αλλά έκτοτε ο πληθυσμός του έχει μειωθεί σημαντικά. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Μνημείο της Μητέρας Ουκρανίας

Το **Μνημείο της Μητέρας Ουκρανίας** (ουκρανικά: Україна-Мати), γνωστό ως **μνημείο της Μητέρας Πατρίδας** ως τον Αύγουστο του 2023, είναι ένα μεγαλειώδες άγαλμα στο Κίεβο, την πρωτεύουσα της Ουκρανίας. Το γλυπτό αποτελεί μέρος του *Εθνικού Μουσείου Ιστορίας της Ουκρανίας κατά τον Δεύτερο Παγκόσμιο Πόλεμο*. Το άγαλμα είναι κατασκευασμένο από ανοξείδωτο χάλυβα, και το ύψος του είναι 62 μ., ενώ συνολικά μαζί με το βάθρο έχει ύψος 102 μ. Το βάρος του γλυπτού είναι 560 τόνοι. Το ξίφος στο δεξί χέρι του γλυπτού έχει μήκος 16 μέτρα και βάρος 9 τόνους, ενώ στα αριστερά κρατά μια ασπίδα διαστάσεων 13x8 μέτρων με το Κρατικό Έμβλημα της Δημοκρατίας της Ουκρανίας .

Μέσα στο βάθρο υπάρχει μια αίθουσα μνήμης, επενδυμένη με μαρμάρινες πλάκες με τα ονόματα περισσότερων από 11.000 στρατιωτών και 200 εργατών που έλαβαν τους τίτλους του Ήρωα της Σοβιετικής Ένωσης και του Ήρωα της Σοσιαλιστικής Εργασίας. Στους λοφίσκους γύρω από το μουσείο, παραδοσιακά κατατίθενται λουλούδια και στεφάνια. Το μνημείο είναι καταχωρημένο στη λίστα του Κρατικού Μητρώου Μνημείων Ακίνητης Περιουσίας της Ουκρανίας με τον αριθμό 80-382-0200.

Τον Αύγουστο του 2023, εν μέσω της ρωσικής εισβολής στην Ουκρανία και της απορωσοποίησης της Ουκρανίας, το εθνόσημο της Σοβιετικής Ένωσης στην ασπίδα αντικαταστάθηκε με το ουκρανικό εθνόσημο.

## Παραπομπές


Κατηγορία:Επινίκιες τιμές
Κατηγορία:Τουρισμός στην Ουκρανία
Shaman King

Το **Shaman King** είναι το όνομα μιας σειράς anime που βασίζεται στο manga του Χιρογιούκι Τακέι (Hiroyuki Takei). Το 2001 γίνεται σειρά anime. Τη δημιουργία της σειράς επιμελήθηκε το στούντιο Xebec.

Ωστόσο, το 2021 η σειρά κυκλοφόρησε ξανά με τη διαφορά ότι η ιστορία θα ακολουθούσε πιστά το manga του Χιρογούκι Τακέι.Τη δημιουργία της σειράς επιμελήθηκε το στούντιο Bridge.Η νέα σειρά χωρίστηκε σε 3 σεζόν οι οποίες έκαναν πρεμιέρα στο Netflix. 

Στην Ελλάδα έγιναν αρκετές αλλαγές στο θέμα της σειράς. Παραδείγματος χάριν, ο τίτλος της σειράς άλλαξε σε Σαμάνος Πρίγκιπας.

## Υπόθεση
Ο νεαρός Μάντα γνωρίζει τυχαία ένα νεαρό αγόρι στο νεκροταφείο που έκανε παρέα με μερικά φαντάσματα.Την επόμενη μέρα ανακαλύπτει ότι αυτό το αγόρι είναι ο νέος του συμμαθητής ο οποίος ονομάζεται Γιο Ασακούα.Ο Μάντα αργότερα γίνεται φίλος μαζί με τον Γιο κι ανακαλύπτει ότι ο Γιο είναι σαμάνος.Σκοπός του Γιο είναι να γίνει ο Βασιλιάς Σαμάνος.Για να το πετύχει αυτό πρέπει να κερδίσει στη μάχη  των σαμάνων.

## Διαφορές από την πρώτη σειρά

* Η σειρά του 2001 αρχίζει με τον Μάντα να περνάει από το νεκροταφείο ενώ η σειρά του 2021 αρχίζει με την γέννηση του Χάο και του Γιο.
* Στην 1η σειρά ο Αμινταμάρου έγινε ο φύλακας πνεύμα του Γιο στο δεύτερο επεισόδιο ενώ στη νέα σειρά έγινε ο φύλακας του από το πρώτο επεισόδιο.
* Ο Ρεν με τον Μπασόν εμφανίζονται για πρώτη φορά στο επεισόδιο 3 στην σειρά του 2001.Στην σειρά του 2021 εμφανίζονται επίσημα στο δεύτερο επεισόδιο της σειράς.
* Στο επεισόδιο 4 της πρώτης σειράς που εμφανίζεται η Άννα βλέπουμε τον Γιο να εκπαιδεύεται υπό την επίβλεψη της.Στο επεισόδιο 3 της δεύτερης σειράς δεν βλέπουμε τον Γιο να εκπαιδεύεται αλλά αναφέρει ότι είχε κουραστεί όσο εκπαιδεύοταν υπό την επίβλεψη της Άννας.

## Shaman King Flowers
Το Shaman King Flowers είναι το σίκουελ του Shaman King.

Η ιστορία παίρνει θέση δέκα τέσσερα χρόνια μετά το τέλος του τουρνουά τον Σαμάνων.Η ιστορία ακολουθεί τον γιο του Ασακούρα Γιο και της Ασακούρα Άννα,τον Χάνα.

Ο Χάνα μπλέκεται σε καυγάδες και κάνει κοπάνες από το σχολείο.Τα πράγματα αλλάζουν με την άφιξη του Γιοχάνε και της Λούκα οι οποίοι προκαλούν τον Χάνα κι έχουν σκοπό να τον σκοτώσουν για να διεκδηκίσουν την θέση τους στην οικογένεια των Ασακούρα.

## Shaman King The Super Star
Το Shaman King The Super Star είναι το άμεσο σίκουελ του Shaman King Flowers.

Η ιστορία συνεχίζεται από εκεί που σταμάτησε το Shaman King Flowers.Ο Χάνα έχει επιστρέψει από την κόλαση κι η παρέα μπλέκεται σε νέες περιπέτειες.

## Καστ

* Γιόκο Χίκασα
* Ινούκο Ινουγιάμα
* Μέγκουμι Χαγιασίμπαρα
* Κατσουγιούκι Κόνισι
* Ρόμι Πάρκ

## Παραπομπές


Κατηγορία:Σειρές manga
Κατηγορία:Anime και manga περιπέτειας
Κατηγορία:Shōnen anime και manga
Κατηγορία:Υπερφυσικά anime και manga
Κατηγορία:Manga του 2003
Κατηγορία:Manga του 1998
Αταξική κοινωνία

Ο όρος **αταξική κοινωνία** αναφέρεται σε μια κοινωνία στην οποία κανείς δεν γεννιέται σε κοινωνική τάξη  . Διακρίσεις πλούτου, εισοδήματος, εκπαίδευσης, πολιτισμού ή και κοινωνικού δικτύου μπορεί να προκύψουν και θα καθορίζονται μόνο από την ατομική εμπειρία και τα επιτεύγματα σε μια τέτοια κοινωνία. Έτσι, η έννοια δεν θέτει την απουσία κοινωνικής ιεραρχίας αλλά τη μη κληρονομικότητα της ταξικής θέσης. Η ανθρωπολόγος Helen Codere ορίζει την κοινωνική τάξη ως ένα τμήμα της κοινότητας, τα μέλη της οποίας δείχνουν κοινή κοινωνική θέση σε μια ιεραρχική κατάταξη.  Ο Codere προτείνει ότι μια αληθινή ταξικά οργανωμένη κοινωνία είναι αυτή στην οποία η ιεραρχία του κύρους και της κοινωνικής θέσης διαιρείται σε ομάδες. Κάθε ομάδα με τα δικά της κοινωνικά, οικονομικά, συμπεριφορικά και πολιτισμικά χαρακτηριστικά, και η καθεμία έχει διαφορετικούς βαθμούς ισχύος μέσα στις αποφάσεις της κοινότητας. 

## Παραπομπές


Κατηγορία:Κοινωνικά συστήματα
Κατηγορία:Κοινωνικές τάξεις
Κατηγορία:Μαρξιστική θεωρία
Κατηγορία:Σελίδες με μη επιθεωρημένες μεταφράσεις
Πλατεία Ελευθερίας (Χάρκοβο)

Η **Πλατεία Ελευθερίας** (στα Ουκρανικά: **Площа Свободи**, στα ρωσικά: **Площадь Свободы**) είναι η κεντρική πλατεία του Χάρκοβο.

Η συνολική της έκταση (στρογγυλό και υπόλοιπο μέρος της πλατείας) είναι περίπου 12 εκτάρια (=120 στρέμματα). Πριν το Β’ Παγκόσμιο Πόλεμο ονομαζόταν Πλατεία Ντζερζίνσκι, από τον Φέλιξ Ντζερζίνσκι, τον ιδρυτή της Τσεκά, της μυστικής αστυνομίας των Μπολσεβίκων. Στη διάρκεια της γερμανικής κατοχής της Ουκρανίας μετονομάστηκε αρχικά σε *Πλατεία του Γερμανικού Στρατού*, το 1942, και την επόμενη χρονιά σε *Πλατεία της 1η Μεραρχίας Πάντσερ SS «Σωματοφυλακή Αδόλφος Χίτλερ»*. Μετά την ήττα των Ναζί η πλατεία πήρε το αρχικό της όνομα, μέχρι τη κατάρρευση της ΕΣΣΔ και την ανακήρυξη της ανεξαρτησίας της Ουκρανίας όταν μετονομάστηκε σε Πλατεία Ελευθερίας.

Στη πλατεία βρίσκεται το κτίριο Derzhprom, που χτίστηκε το 1928 και αποτελεί εξαιρετικό δείγμα κονστρουκτιβιστικής αρχιτεκτονικής καθώς και το κτίριο της Περιφερειακής Διοίκησης του Χάρκοβο, που επλήγη από ρωσικούς πυραύλους την 1η Μαρτίου 2022, κατά τη διάρκεια της ρωσικής εισβολής στην Ουκρανία όπως και άλλα κτίρια γύρω από την πλατεία  Το 1964 είχε τοποθετηθεί στην άκρη του στρογγυλού τμήματος της πλατείας ένα μεγάλο άγαλμα του Λένιν, που κατεδαφίστηκε από Ουκρανούς διαδηλωτές στις 28 Σεπτεμβρίου 2014.

Στις 15 Ιουνίου 2009 πραγματοποιήθηκε στη πλατεία συναυλία των Queen + Paul Rodgers με την οποία ξεκίνησαν τη μουσική τους περιοδεία *Rock the Cosmos Tour*. Τη συναυλία παρακολούθησαν 350.000 άνθρωποι.

## Φωτογραφίες
 
File:Свободы пл. Восточная часть.jpg|Το ορθογώνιο κομμάτι της πλατείας -στο βάθος το κτίριο της Περιφερειακής Διοίκησης του Χάρκοβο
File:Destructed Lenin monument Kharkiv 3.JPG|Η άδεια βάση του αγάλματος του Λένιν μετά τη κατεδάφισή του από τους διαδηλωτές  
File:KharkovDzerghinskySquareNewYearNight.JPG|Η Πλατεία Ελευθερίας του Χάρκοβο, τη Πρωτοχρονιά του 2009 
File:Kharkov Dzerzhinsky Square (1943).jpg|Η πλατεία το 1943 


## Παραπομπές


Κατηγορία:Πλατείες στην Ουκρανία
Κατηγορία:Χάρκοβο
Άγιος Στέφανος Άρτας

Ο **Άγιος Στέφανος** είναι οικισμός της τοπικής κοινότητας Παλαιοκατούνου, της δημοτικής ενότητας (τέως δήμου) Αθαμανίας, του δήμου Κεντρικών Τζουμέρκων, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.
## Γεωγραφία
Ο Άγιος Στέφανος είναι ημιορεινός οικισμός στο βορειοκεντρικό τμήμα του νομού Άρτας. Βρίσκεται κοντά στους νότιους πρόποδες των Τζουμέρκων και στην ανατολική όχθη του ποταμού Σαραντάπορου, σε μέσο σταθμικό υψόμετρο 400. Απέχει 52 χλμ. περίπου ΒΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Παλαιοκατούνου του νομού Άρτας. Με το ΦΕΚ 244Α - 04/12/1997 αποσπάστηκε από την κοινότητα Παλαιοκατούνου και προσαρτήθηκε στον δήμο Αθαμανίας. Με το ΦΕΚ 87Α - 07/06/2010 αποσπάστηκε από τον δήμο Αθαμανίας και προσαρτήθηκε στον δήμο Κεντρικών Τζουμέρκων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Θεόδωρος Τρελλόπουλος

Ο **Θεόδωρος Τρελλόπουλος** είναι πρώην αθλητής υδατοσφαίρισης.

## Βιογραφικό
Γεννήθηκε στις 21 Ιουλίου 1979. 

Συμμετείχε στις εξής ομάδες υδατοσφαίρισης:

* Παναθηναϊκός (1989-1999)
* Ηρακλής Θεσσαλονίκης (2000-2001)
* Άρης Θεσσαλονίκης (2002-2006)
* Ναυταθλητική ένωση Πατρών (2007-2008)
* Ο.Υ.Κ Βόλου (2009)
* Ποσειδώνας Ιλισίων (Κ.Ο.Π.Ι) (2015)
* Δελφίνια Μεταμόρφωσης (2016-2017)
* Τρίαινα Βούλας (2018)

Κατηγορία:Έλληνες υδατοσφαιριστές
Κατηγορία:Υδατοσφαιριστές Παναθηναϊκού
Κατηγορία:Υδατοσφαιριστές Ηρακλή Θεσσαλονίκης
Κατηγορία:Υδατοσφαιριστές Άρη Θεσσαλονίκης
Κατηγορία:Υδατοσφαιριστές Ν.Ε. Πατρών
Κατηγορία:Υδατοσφαιριστές Ο.Υ.Κ. Βόλου
Κατηγορία:Υδατοσφαιριστές Ποσειδώνα Ιλισίων
Κατηγορία:Υδατοσφαιριστές Δελφινιών Μεταμόρφωσης
Κατηγορία:Υδατοσφαιριστές Τρίαινας Βούλας
Τουρ (Βοεβοδάτο Κουγιαβίας-Πομερανίας)

Το **Τουρ** (πολωνικά: Tur, ) είναι χωριό του Πόβιατ Νάκουο, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει περίπου 8 χιλιόμετρα βόρεια του Σούμπιν, 12 χιλιόμετρα νοτιοανατολικά του Νάκουο ναντ Νοτέτσια και 19 χιλιόμετρα δυτικά του Μπίντγκοστς. Ο πληθυσμός του είναι 1.040 κάτοικοι.

## Ιστορία
Η παλαιότερη γνωστή αναφορά του χωριού προέρχεται από το 1337, όταν ήταν μέρος του Βασιλείου της Πολωνίας που κυβερνούσε ο Οίκος των Πιαστ. Το Τουρ ήταν ένα ιδιωτικό χωριό Πολωνών ευγενών, διοικητικά τοποθετημένο στο Πόβιατ Κτσίνια, στο Βοεβοδάτο Κάλις (1314-1793) της Επαρχίας Μείζονος Πολωνίας του Πολωνικού Στέμματος.

Κατά τη διάρκεια της γερμανικής κατοχής της Πολωνίας (Β΄ Παγκόσμιος Πόλεμος), το 1940, οι Γερμανοί έδιωξαν πολλές πολωνικές οικογένειες από το χωριό. Οι Πολωνοί εκτοπίστηκαν ως επί το πλείστον στο Κράι Κρακοβίας του Γενικού Κυβερνείου (γερμανοκρατούμενη κεντρική Πολωνία), ενώ τα σπίτια και τα αγροκτήματα τους παραδόθηκαν σε Γερμανούς αποίκους ως μέρος της πολιτικής *Lebensraum* (Ζωτικός χώρος). Τον Δεκέμβριο του 1940, οι Γερμανοί μετέφεραν το στρατόπεδο αιχμαλώτων πολέμου Stalag XXI-B για τους Συμμάχους αιχμαλώτους από το Σούμπιν στο Τουρ.

## Παραπομπές



Κατηγορία:Χωριά της Πολωνίας